เปิดชื่อ 34 ส.ส.ร่วมงานการเมือง “ภูมิใจไทย” สู้ศึกเลือกตั้งปีหน้า
เปิดตัว 34 ส.ส.ซบย้ายพรรคภูมิใจไทย เตรียมลงสนามเลือกตั้งใหญ่ปีหน้า ด้านลูกนักการเมืองดัง“เนวิน-ชนม์สวัสดิ์" โผล่ เปิดตัวลงสมัคร ส.ส.รอบนี้ด้วย
เปิดตัว 34 ส.ส.ซบย้ายพรรคภูมิใจไทย เตรียมลงสนามเลือกตั้งใหญ่ปีหน้า ด้านลูกนักการเมืองดัง“เนวิน-ชนม์สวัสดิ์" โผล่ เปิดตัวลงสมัคร ส.ส.รอบนี้ด้วย
16 ธ.ค. 2565

ผู้สื่อข่าวรายงานว่า บรรยากาศที่พรรคภูมิใจไทย มีการจัดกิจกรรมรับสมัครสมาชิกพรรคใหม่ ซึ่งถือว่าเป็นการจัดงานใหญ่ครั้งแรกหลังการปรับปรุงอาคารที่ทำการพรรคใหม่ ซึ่งเป็นการปรับปรุงอาคารใหม่ทั้งหลัง 4 ชั้น รวมถึงปรับปรุง ห้องกรรมการบริหารพรรค ห้องพักสมาชิก ห้องแถลงข่าวและห้องสื่อมวลชน โดยใช้เวลาทั้งสิ้น 8 เดือนเต็ม นอกจากนี้ยังได้นำต้นกัญชาประดับบริเวณลานจอดรถหน้าเสาธง และภายในตัวอาคารวางเป็นจุดต่างๆของพรรค
โดยสมาชิกพรรคใหม่ที่เดินทางมาสมัครในวันนี้ เป็นทั้งอดีต ส.ส.ที่ย้ายมาจากพรรคการเมืองอื่น ได้แก่พรรคพลังประชารัฐ 13 คน ได้แก่ 1.นายจักรพันธ์ พรนิมิตร อดีตส.ส.กทม. 2.นายกษิดิ์เดช ชุติมันต์ อดีตส.ส.กทม. 3.น.ส.พัชรินทร์ ซำศิริพงษ์ อดีตส.ส.กทม. 4.นายมณเฑียร สงฆ์ประชา อดีตส.ส.ชัยนาท 5.นายสัมฤทธิ์ แทนทรัพย์ อดีตส.ส.ชัยภูมิ 6.นายปฐมพงศ์ สูญจันทร์ อดีตส.ส.นครปฐม 7.นายกฤษณ์ แก้วอยู่ อดีตส.ส.เพชรบุรี 8.นายอนุชา น้อยวงศ์ อดีตส.ส.พิษณุโลก 9.นายประทวน สุทธิอํานวยเดช อดีตส.ส.ลพบุรี 10.นายธรรมวิชญ์ โพธิพิพิธ อดีตส.ส.กาญจนบุรี 11.นายอัฎฐพล โพธิพิพิธ อดีตส.ส.กาญจนบุรี 12.นายสุชาติ อุสาหะ อดีตส.ส.เพชรบุรี 13.พล.อ.สมชาย วิษณุวงศ์ อดีตส.ส.กาญจนบุรี
พรรคเพื่อไทย จำนวน 8 คน ได้แก่ 1.นายธีระ ไตรสรณกุล อดีตส.ส.ศรีสะเกษ 2.นายประเดิมชัย บุญช่วยเหลือ อดีตส.ส.กทม. 3.นายนิยม ช่างพินิจ อดีตส.ส.พิษณุโลก 4.นายจักรพรรดิ ไชยสาส์น อดีตส.ส.อุดรธานี 5.นายวุฒิชัย กิตติธเนศวร อดีตส.ส.นครนายก 6.นายสุชาติ ภิญโญ อดัตส.ส.นครราชสีมา 7.นายนพ ชีวานันท์ อดีตส.ส.พระนครศรีอยุธยา และ 8.นายรังสรรค์ วันไชยธนวงศ์ อดีตส.ส.เชียงราย
พรรคก้าวไกล 5 คน ได้แก่ 1.นายขวัญเลิศ พานิชมาท อดีตส.ส.ชลบุรี 2.นายเอกภพ เพียรพิเศษ อดีตส.ส.เชียงราย 3.นายพีรเดช คําสมุทร อดีตส.ส.เชียงราย 4.นายเกษมสันต์ มีทิพย์ อดีตส.ส.บัญชีรายชื่อ 5.นายคารม พลพรกลาง อดีตส.ส.บัญชีรายชื่อ
พรรคเศรษฐกิจไทย 2 คน ได้แก่ 1.นายธนัสถ์ ทวีเกื้อ กูลกิจ อดีตส.ส.ตาก 2.นายธนะสิทธิ์ โควสุรัตน์ อดีตส.ส.อุบลราชธานี
พรรคชาติพัฒนา 1คน ได้แก่นายสมัคร ป้องวงษ์ อดีตส.ส.สมุทรสาคร
พรรคประชาภิวัฒน์ 1 คน ได้แก่ น.ส.นันทนา สงฆ์ประชา อดีตส.ส.บัญชีรายชื่อ
พรรคเพื่อชาติ 1 คน ได้แก่ นายอารี ไกรนรา อดีตส.ส.บัญชีรายชื่อ
พรรครวมพลัง 1คน ได้แก่ น.ส.อนุสรี ทับสุวรรณ อดีตส.ส.บัญชีรายชื่อ
พรรคประชาธิปัตย์ 1 คน ได้แก่ น.ส.แนน บุณย์ธิดา สมชัย อดีตส.ส.อุบลราชธานี
นอกจากนี้ ยังมีนักการเมืองที่น่าสนใจมาสมัครสมาชิกพรรค และเปิดตัวกับพรรคภูมิใจไทย อาทิ นายสามารถ แก้วมีชัย อดีตส.ส.เชียงราย พรรคเพื่อไทย นายไชยชนก ชิดชอบ บุตรชายคนโตของนายเนวิน ชิดชอบ ที่จะลงสมัครส.ส.เขต จ.บุรีรีมย์ น.ส.ชนม์ทิดา อัศวเหม บุตรสาว นายชนม์สวัสดิ์ อัศวเหม แกนนำกลุ่มปากน้ำ น.ส.โยธากาญจน์ ฟองงาม บุตรสาวนายสุพล ฟองงาม อดีตส.ส.บัญชีรายชื่อ พรรคพลังประชารัฐ และน.ส.ตวงทิพย์ จินตะเวช บุตรสาวนายตุ่น จินตะเวช อดีต ส.ส.อุบลราชธานี หลายสมัย
ทั้งนี้ ภายหลังทั้ง 34 คน ได้สมัครสมาชิกพรรคเรียบร้อยแล้ว นายอนุทิน ชาญวีรกูล รองนายกรัฐมนตรี และรมว.สาธารณสุข ในฐานะหัวหน้าพรรคภูมิใจไทย และนายศักดิ์สยาม ชิดขอบ เลขาธิการพรรค ได้มอบเสื้อแจ๊คเก็ตพรรค พร้อมสวมให้กับสมาชิกใหม่ทุกคน และเมื่อถึงช่วงที่สวมเสื้อให้กับนายไชยชนก และน.ส.ชนม์ทิดา นายอนุทินได้สวมกอดทั้งสองคนด้วยบรรยากาศชื่นมื่น